Κέιτ Γουίνσλετ

Η Κέιτ Γουίνσλετ (Kate Elizabeth Winslet, 5 Οκτωβρίου 1975) είναι Αγγλίδα ηθοποιός. Έχει κερδίσει το Όσκαρ Α' Γυναικείου Ρόλου για την ταινία Σφραγισμένα χείλη, τέσσερις Χρυσές Σφαίρες, τρία βραβεία BAFTA, ένα βραβείο BIFA, ένα βραβείο Έμμυ, ένα βραβείο Γκράμι, ένα βραβείο AACTA και τρία βραβεία Guild ως κινηματογραφική ηθοποιός. Η Γουίνσλετ είναι η νεαρότερη ηθοποιός που έχει λάβει έξι υποψηφιότητες για βραβεία Όσκαρ, με επτά υποψηφιότητες συνολικά, και είναι μια από τις ελάχιστες ηθοποιούς που κέρδισε τρία από τα τέσσερα αμερικανικά βραβεία EGOT. Επιπρόσθετα, έχει κερδίσει βραβεία από την Αυστραλιανή Ακαδημία Κινηματογράφου και Τηλεόρασης και Ευρωπαϊκή Ακαδημία Κινηματογράφου, μεταξύ άλλων, καθώς και το τιμητικό βραβείο César το 2012.

Γεννημένη στο Μπέρκσαϊρ, η Γουίνσλετ σπούδασε υποκριτική από την παιδική ηλικία και ξεκίνησε την καριέρα της στην βρετανική τηλεόραση το 1991. Έκανε το κινηματογραφικό ντεμπούτο με την ταινία Ουράνια Πλάσματα (1994), για την οποία έλαβε επαίνους. Κέρδισε αναγνώριση με τον υποστηρικτικό της ρόλο στην ταινία Λογική και ευαισθησία (1995) προτού γίνει παγκοσμίως γνωστή με τον πρωταγωνιστικό της ρόλο στην επική ρομαντική ταινία Τιτανικός το 1997, που ήταν η μεγαλύτερη εισπρακτική επιτυχία μέχρι εκείνη την στιγμή.

Οι ερμηνείες της Γουίνσλετ στις ταινίες Iris (2001), Η Αιώνια Λιακάδα Ενός Καθαρού Μυαλού (2004), Ψάχνοντας τη Χώρα του Ποτέ (2004), Κρυφές επιθυμίες (2006), Ο δρόμος της επανάστασης (2008) και Στηβ Τζομπς (2015) συνέχισαν να της δίνουν επαίνους από τους κριτικούς του κινηματογράφου. Το 2008 ο κριτικός κινηματογράφου Ντέιβιντ Έντελσταϊν την περιέγραψε ως "η καλύτερη αγγλίδα κινηματογραφική ηθοποιός της γενιάς της".

Η Γουίνσλετ κέρδισε το Όσκαρ Καλύτερης Ηθοποιού για τον ρόλο της στην ταινία The Reader (2008) και το βραβείο Έμμυ παίζοντας τον πρωταγωνιστικό ρόλο στην μίνι σειρά Mildred Pierce (2011) από το HBO. Οι μεγαλύτερες εμπορικές επιτυχίες της Γουίνσλετ μετά τον Τιτανικό περιλαμβάνουν την ρομαντική κωμωδία The Holiday (2006), την ταινία κινουμένων σχεδίων Flushed Away (2006) και τις δυο πρώτες ταινίες The Divergent Series. 

Παράλληλα με την υποκριτική, η Γουίνσλετ έχει γίνει η αφηγήτρια σε ντοκιμαντέρ και σε παιδικά βιβλία. Έχει λάβει ένα βραβείο Γκράμμυ για την Καλύτερη Αφήγηση Βιβλίου το 2000 και για την αφήγηση του βιβλίου Listen to the Storyteller. Έχει επίσης χαρίσει την φωνή της σε τραγούδια των ταινιών της, συμπεριλαμβανομένου του single What If  στην ταινία Christmas Carol: The Movie (2001).

Έχοντας ήδη δυο διαζύγια από τους σκηνοθέτες του κινηματογράφου, Τζιμ Θρίπλετον και Σαμ Μέντες, η Γουίνσλετ είναι παντρεμένη με τον επιχειρηματία Ned Rocknroll.

 Βιογραφία 
Η Γουίνσλετ γεννήθηκε στο Ρέντινγκ του Μπέρκσαϊρ και είναι το δεύτερο από τα τέσσερα παιδιά των Σάλι Αν και Ρότζερ Τζον Γουίνσλετ. Η μεγαλύτερη αδερφή της, Άννα, και η μικρότερη, Μπεθ, είναι επίσης ηθοποιοί. Η μικρός της αδερφός, Τζος, είναι το μόνο παιδί της οικογένειας που δεν ασχολήθηκε με την υποκριτική. Στην ηλικία των 11, η Γουίνσλετ, ξεκίνησε να σπουδάζει δραματική τέχνη.

Καριέρα
1991-1997
Η Γουίνσλετ ξεκίνησε την καριέρα της στην τηλεόραση, με έναν συμπρωταγωνιστικό ρόλο στην παιδική σειρά επιστημονικής φαντασίας Dark Season του BBC. Ακολούθησε ένας ρόλος στην τηλεταινία Anglo-Saxon Attitudes το 1992, η κωμική σειρά Get Back και μια γκεστ εμφάνιση σε ένα επεισόδιο της σειράς Casualty το 1993.

Το 1992, η Γουίνσλετ έκανε δοκιμαστικό για το ρόλο της Τζούλιετ στην ταινία Ουράνια πλάσματα (Heavenly Creatures) σε σκηνοθεσία Πίτερ Τζάκσον. Κέρδισε το ρόλο ανάμεσα σε 175 ηθοποιούς. Η ταινία έλαβε θετικές κριτικές και ο Τζάκσον κέρδισε το Όσκαρ Πρωτότυπου Σεναρίου. Μιλώντας για την εμπειρία της στο πλατό σαν πρωτοεμφανιζόμενη ηθοποιός, η Γουίνσλετ είπε: "Με την ταινία Ουράνια πλάσματα, το μόνο που ήξερα ότι έπρεπε να κάνω ήταν να γίνω ολοκληρωτικά αυτό το άτομο. Κατά κάποιον τρόπο ήταν ωραίο να κάνω την ταινία και να μην ξέρω απολύτως τίποτα".

Την επόμενη χρονιά, η Γουίνσλετ πέρασε από οντισιόν για το μικρό αλλά σημαντικό ρόλο της Λούσι Στιλ στην ταινία Λογική και ευαισθησία (Sense and Sensibility). Της δόθηκε τελικά ο δεύτερος πρωταγωνιστικός ρόλο της Μαριάν Ντάσγουντ. Με προϋπολογισμό 16,5 εκατομμύρια δολάρια, η ταινία έγινε εισπρακτική και καλλιτεχνική επιτυχία, συγκεντρώνοντας 135 εκατομμύρια δολάρια παγκοσμίως. Η Γουίνσλετ κέρδισε τα βραβεία BAFTA και Screen Actors Guild Award και έλαβε υποψηφιότητες για Όσκαρ και Χρυσή Σφαίρα.

Το 1996, πρωταγωνίστησε στις ταινίες Τζουντ (Jude) και Άμλετ (Hamlet) και ξεκίνησε τα γυρίσματα της ταινίας Τιτανικός (Titanic) στο πλευρό του Λεονάρντο Ντι Κάπριο και σε σκηνοθεσία του Τζέιμς Κάμερον. Στο ρόλο της ευαίσθητης 17χρονης Ρόουζ ΝτεΓουίτ Μπουκάτερ, ένας πλασματικός χαρακτήρας που επιβίωσε του ναυαγίου, η εμπειρία της Γουίνσλετ ήταν συναισθηματικά απαιτητική. "Ο Τιτανικός ήταν εντελώς διαφορετικό και τίποτα δεν μπορούσε να με προετοιμάσει. Ήμασταν πραγματικά τρομαγμένοι για την όλη περιπέτεια. Ο Τζιμ (Κάμερον) είναι ένας τελειομανής, μια πραγματική ιδιοφυία στο να κάνει ταινίες. Αλλά υπήρχαν όλα αυτά τα κακά σχόλια από τον τύπο πριν κυκλοφορήσει και αυτό ήταν πολύ ανησυχητικό". Ενάντια όλων των προσδοκιών, η ταινία έγινε η μεγαλύτερη εισπρακτική επιτυχία όλων των εποχών, συγκεντρώνοντας 1,8 δισεκατομμύρια δολάρια παγκοσμίως και μετέτρεψε την Γουίνσλετ σε εμπορική σταρ του κινηματογράφου. Για την ερμηνεία της έλαβε πολλά βραβεία και υποψηφιότητες, ανάμεσά τους υποψηφιότητες για Όσκαρ και Χρυσή Σφαίρα α' γυναικείου ρόλου.

1998–2003
Αν και γυρισμένη πριν από τον Τιτανικό, η ταινία Ο έρωτας ταξιδεύει στο Μαρόκο (Hideous Kinky) είναι η μοναδική ταινία της Γουίνσλετ για το 1998. Απέρριψε τους πρωταγωνιστικούς ρόλους στις ταινίες Ερωτευμένος Σαίξπηρ (Shakespeare in Love, 1998) και Η Άννα και ο Βασιλιάς (Anna and the King, 1999) για να υποδυθεί μια νεαρή Αγγλίδα μητέρα, η οποία φεύγει μαζί με τις κόρες της από το Λονδίνο και πηγαίνει στο Μαρόκο για να ξεκινήσει μια καινούρια ζωή. Η ταινία έλαβε κυρίως μικτές κριτικές και κυκλοφόρησε σε περιορισμένο κύκλωμα αιθουσών. Οι συνολικές της εισπράξεις έφτασαν τα 5 εκατομμύρια δολάρια παγκοσμίως. Παρά την τεράστια επιτυχία του Τιτανικού, η επόμενη ταινία της Γουίνσλετ ήταν το Ιερός καπνός! (Holy Smoke!, 1999), άλλη μια ανεξάρτητη, μικρού προϋπολογισμού ταινία. Νιώθοντας πιεσμένη είπε ότι "ποτέ δεν είδα τον Τιτανικό σαν ευκαιρία για μεγαλύτερους ρόλους ή μεγαλύτερες αμοιβές, ξέροντας ότι κάτι τέτοιο θα με κατέστρεφε".

Το 2000, η Γουίνσλετ εμφανίστηκε στο Quills, Η πένα της αμαρτίας (Quills) μαζί με τους Τζέφρεϊ Ρας και Χοακίν Φίνιξ. Η ταινία ήταν βασισμένη στη ζωή και το έργο του Μαρκήσιου ντε Σαντ. Απέσπασε κυρίως θετικά σχόλια από τους κριτικούς και η Γουίνσλετ έλαβε υποψηφιότητα για Screen Actors Guild Award. Εισπρακτικά κινήθηκε ικανοποιητικά αποφέροντας 18 εκατομμύρια δολάρια παγκοσμίως.

Το 2001, πρωταγωνίστησε στις ταινία Κωδικός: Enigma (Enigma) και Iris. Στο Iris υποδύθηκε τη συγγραφέα Άιρις Μέρντοκ σε νεαρή ηλικία ενώ η Τζούντι Ντεντς στα μετέπειτα χρόνια. Και οι δύο ηθοποιοί έλαβαν υποψηφιότητα για Όσκαρ, με τη Γουίνσλετ να σκοράρει την τρίτη της υποψηφιότητα. Την ίδια χρονιά δάνεισε τη φωνή της στην ταινία κινουμένων σχεδίων Χριστουγεννιάτικα κάλαντα (A Christmas Carol). Για την ταινία η Γουίνσλετ ηχογράφησε το τραγούδι "What If", το οποίο κυκλοφόρησε το Νοέμβριο του 2001. Το τραγούδι έφτασε στην πρώτη θέση στα charts της Αυστρίας, του Βελγίου και της Ιρλανδίας και στην έκτη θέση στο Ηνωμένο Βασίλειο.

Επόμενη ταινία της ήταν το Η ζωή του Ντέιβιντ Γκέιλ (The Life of David Gale) το 2003 μαζί με τον Κέβιν Σπέισι. Η ταινία αποδείχθηκε εισπρακτική αποτυχία, αποφέροντας 28,9 εκατομμύρια δολάρια παγκοσμίως και έλαβε κυρίως αρνητικές κριτικές.

2004–2006
Το 2004 πρωταγωνίστησε μαζί με τον Τζιμ Κάρεϊ στην ταινία Η αιώνια λιακάδα ενός καθαρού μυαλού (Eternal Sunshine of the Spotless Mind) σε σκηνοθεσία Μισέλ Γκοντρί. Η Γουίνσλετ υποδύθηκε την Κλεμεντίν, μία εκκεντρική, αυθόρμητη και νευρωτική κοπέλα, η οποία αποφασίζει να σβήσει από το μυαλό της όλες τις αναμνήσεις της που αφορούν τον πρώην της. Για την ερμηνεία της, έλαβε διθυραμβικές κριτικές και έλαβε την τέταρτη υποψηφιότητά της για Όσκαρ.

Η τελευταία της ταινία για το 2004 ήταν το Ψάχνοντας τη χώρα του ποτέ (Finding Neverland). Η ταινία εστίαζε στον Σκωτσέζο συγγραφέα Τζ. Μ. Μπάρι, τον οποίο υποδύθηκε ο Τζόνι Ντεπ και της πλατωνικής του σχέσης με την Σίλβια Λουέλιν Ντέιβις, που υποδύθηκε η Γουίνσλετ, οι γιοι της οποίας ενέπνευσαν τον Μπάρι να γράψει το Πίτερ Παν. Η ταινία έλαβε πολύ καλές κριτικές και απέφερε 118 εκατομμύρια δολάρια παγκοσμίως.

Το 2005, η Γουίνσλετ εμφανίστηκε σε ένα επεισόδιο της σειράς Extras και στην ταινία Απιστίες & τσιγάρα (Romance & Cigarettes). Αφού απέρριψε την πρόταση του Γούντι Άλλεν να πρωταγωνιστήσει στο Match Point (2005), η Γουίνσλετ δήλωσε ότι ήθελε να περνάει περισσότερο καιρό με τα παιδιά της. Ακολούθησε η ταινία Όλοι οι άνθρωποι του βασιλιά (All the King's Men, 2006) μαζί με τους Σον Πεν και Τζουντ Λο. Το 2006 πρωταγωνίστησε στη δραματική ταινία Κρυφές επιθυμίες (Little Children). Τόσο η ταινία όσο και η ερμηνεία της απέσπασαν πολύ θετικά σχόλια από τους κριτικούς. Βραβεύτηκε με BAFTA και έλαβε υποψηφιότητα για Χρυσή Σφαίρα και για Όσκαρ. Στα 31 της, η Γουίνσλετ έγινε η νεαρότερη ηθοποιός που λαμβάνει πέντε υποψηφιότητες για Όσκαρ.

Ακολούθησε η αισθηματική κομεντί The Holiday (2006), όπου συμπρωταγωνίστησε μαζί με τους Κάμερον Ντίαζ, Τζουντ Λο και Τζακ Μπλακ. Η ταινία έλαβε μικτές κριτικές αλλά έγινε η μεγαλύτερη εισπρακτική επιτυχία της Γουίνσλετ των τελευταίων εννέα χρόνων, αποφέροντας 205 εκατομμύρια δολάρια παγκοσμίως. Την ίδια χρονιά δάνεισε τη φωνή της στην ταινία κινουμένων σχεδίων Ποντικούπολη (Flushed Away). Η ταινία έγινε καλλιτεχνική και εισπρακτική επιτυχία, συγκεντρώνοντας 177,6 εκατομμύρια δολάρια παγκοσμίως.

2007–σήμερα
Το 2007, η Γουίνσλετ ξανασυνεργάστηκε με τον Λεονάρντο Ντι Κάπριο στην ταινία Ο δρόμος της επανάστασης (Revolutionary Road) σε σκηνοθεσία του τότε συζύγου της Σαμ Μέντες. Η Γουίνσλετ πρότεινε ότι οι δυο τους έπρεπε να δουλέψουν μαζί της στην κινηματογραφική μεταφορά του ομότιτλου βιβλίου του Ρίτσαρντ Γέιτς, αφού διάβασε το σενάριο του Τζάστιν Χέιθ. Για την ερμηνεία της κέρδισε τη Χρυσή Σφαίρα α' γυναικείου ρόλου.

Την ίδια χρονιά κυκλοφόρησε και η ταινία Σφραγισμένα χείλη (The Reader) μαζί με τους Ρέιφ Φάινς και Ντέιβιντ Κρος. Την ταινία σκηνοθέτησε ο Στίβεν Ντάλντρι. Αρχικά δεν μπορούσε να δεχθεί το ρόλο εξαιτίας των γυρισμάτων της ταινίας Ο δρόμος της επανάστασης και η Νικόλ Κίντμαν την αντικατέστησε. Ένα μήνα μετά το ξεκίνημα των γυρισμάτων, η Κίντμαν αποχώρησε εξαιτίας της εγκυμοσύνης της και η Γουίνσλετ μπόρεσε να συμμετάσχει. Υποδύθηκε μια πρώην Ναζί δεσμοφύλακα σε στρατόπεδο συγκέντρωσης, η οποία είχε δεσμό με έναν έφηβο, ο οποίος σαν ενήλικος παρακολουθεί τη δίκη της για εγκλήματα πολέμου. Η ίδια δήλωσε ότι βρήκε δύσκολο το ρόλο καθώς της ήταν αδύνατο να συμπαθήσει μια δεσμοφύλακα των Ες Ες. Αν και η ταινία έλαβε μικτά σχόλια, η ερμηνεία της Γουίνσλετ επαινέθηκε από τους κριτικούς. Κέρδισε το Όσκαρ α' γυναικείου ρόλου, το βραβείο BAFTA α' γυναικείου ρόλου, το Screen Actors Guild Award β' γυναικείου ρόλου και τη Χρυσή Σφαίρα β' γυναικείου ρόλου.

Το 2011, η Γουίνσλετ πρωταγωνίστησε στη μίνι σειρά του ΗΒΟ Mildred Pierce. Η σειρά αποτελεί τηλεοπτική μεταφορά του ομότιτλου βιβλίου του Τζέιμς Μ. Κάιν και της ομώνυμης ταινίας του 1945. Αν και δεν έφτασε υψηλά ποσοστά τηλεθέασης, η σειρά πέντε επεισοδίων έλαβε κυρίως θετικές κριτικές και χάρισε στη Γουίνσλετ το βραβείο Έμμυ, το Screen Actors Guild Award και τη Χρυσή Σφαίρα α' γυναικείου ρόλου. Επίσης το 2011, η Γουίνσλετ εμφανίστηκε μαζί με τους Μαριόν Κοτιγιάρ, Ματ Ντέιμον, Τζουντ Λο και Γκουίνεθ Πάλτροου στο Contagion σε σκηνοθεσία του Στίβεν Σόντερμπεργκ.

Επόμενη ταινία της ήταν το Ο Θεός της Σφαγής (Carnage) σε σκηνοθεσία Ρόμαν Πολάνσκι, στο οποίο η Γουίνσλετ συμπρωταγωνιστεί μαζί με τους Τζόντι Φόστερ, Κρίστοφ Βαλτς και Τζον Σ. Ράιλι. Η ταινία έκανε πρεμιέρα στο Φεστιβάλ Βενετίας. Για την ερμηνεία της έλαβε την 7η υποψηφιότητα της για Χρυσή Σφαίρα.

 Προσωπική ζωή 
Το Νοέμβριο του 1998 παντρεύτηκε το σκηνοθέτη Τζιμ Θρίπλετον με τον οποίο απέκτησε τον Οκτώβριο του 2000 μία κόρη, τη Μία Χάνεϊ Θρίπλετον. Το Δεκέμβριο του 2001 το ζευγάρι πήρε διαζύγιο.

Το Μάιο του 2003, παντρεύτηκε τον βραβευμένο με Όσκαρ σκηνοθέτη Σαμ Μέντες. Απέκτησαν έναν γιο, τον Τζο Άλφι Γουίνσλετ Μέντες, ο οποίος γεννήθηκε το Δεκέμβριο του 2003. Το Μάρτιο του 2010, το ζευγάρι ανακοίνωσε το χωρισμό τους, ενώ το διαζύγιο εκδόθηκε επίσημα το 2011. 

Τον Αύγουστο του 2011, με αφορμή μια πυρκαγιά που εκδηλώθηκε στο χώρο που έμενε η Γουίνσλετ, τα παιδιά και ο τότε φίλος της, Louis Dowler, γνώρισε τον Νεντ Έιμπελ Σμιθ (Ned Abel Smith, αργότερα Ned Rocknroll). Το ζευγάρι παντρεύτηκε το Δεκέμβριο του 2012 στην Νέα Υόρκη. Ο γιος τους, Μπέαρ Μπέιζ Γουίνσλετ (Bear Blaze Winslet), γεννήθηκε στις 7 Δεκεμβρίου του 2013, στην Αγγλία, όπου και είχαν μετακομίσει.

Φιλμογραφία
Η Γουίνσλετ, στην καριέρα της που μετρά πάνω από δυο δεκαετίες, έχει εμφανιστεί σε διαφορετικά είδη ταινιών, από τις δραματικές ταινίες Heavenly Creatures (1994), Sense and Sensibility (1995) και Titanic (1997) μέχρι την ταινία επιστημονικής φαντασίας Eternal Sunshine of the Spotless Mind (2004) και την ταινία δράσης Divergent (2014). Μέχρι τον Αύγουστο του 2017, οι ταινίες της Γουίνσλετ έχουν αποφέρει πάνω από 4 δις δολάρια παγκοσμίως.

Τηλεόραση
 Έτος Tίτλος Ρόλος Σημειώσεις1991 Dark Season Ριτ τηλεοπτική σειρά6 επεισόδια Shrink  τηλεοπτική σειρά 1992-1993 Get Back Έλεανορ Σουίτ τηλεοπτική σειρά3 επεισόδια 1992 Anglo-Saxon Attitudes Κάρολιν Τζένινγκτον μίνι σειρά 1993 Casualty Σούζαν τηλεοπτική σειρά1 επεισόδιο 2004 Pride Σούκι τηλεταινίαφωνή Εxtras Κέιτ Γουίνσλετ τηλεοπτική σειρά1 επεισόδιοΥποψηφιότητα Έμμυ  Γκεστ Εμφάνιση σε Κωμική Σειρά 2011 Προσδοκίες (Mildred Pierce) Μίλντρεντ Πιρς Μπέραγκον μίνι σειράΈμμυ Α' Γυναικείου ΡόλουΧρυσή Σφαίρα Α' Γυναικείου Ρόλου σε Μίνι Σειρά ή ΤηλεταινίαScreen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο σε Τηλεταινία ή Μίνι ΣειράSatellite Καλύτερης Γυναικείας Ερμηνείας σε Πρωταγωνιστικό Ρόλο σε Τηλεταινία ή Μίνι Σειρά 2015 Button Girl   

Κινηματογράφος
 Έτος Tίτλος Ρόλος Σημειώσεις 1994 Ουρανια Πλασματα (Heavenly Creatures) Τζούλιετ Χιουλμ Empire Award  Α' Γυναικείου ΡόλουLondon Critics Circle Film Award Εξέχουσας Ηθοποιού της ΧρονιάςNew Zealand Film and TV Award Καλύτερης Γυναικείας Ερμηνείας1995 Ένα Παιδί στην Αυλή του Βασιλιά Αρθούρου (Α Kid in King Arthur's Court) Πριγκίπισα Σάρα Λογική και Ευαισθησία (Sense and Sensibility) Μαριάν Ντάσγουντ BAFTA Καλύτερης Ηθοποιού σε Δευτεραγωνιστικό ΡόλοScreen Actors Guild Award Καλύτερης Γυναικείας Ερμηνείας σε Δευτεραγωνιστικό Ρόλο
Evening Standard British Film Award Καλύτερης ΗθοποιούΥποψηφιότητα Όσκαρ Β' Γυναικείου ΡόλουΥποψηφιότητα Χρυσή Σφαίρα Β' Γυναικείου ΡόλουΥποψηφιότητα Screen Actors Guild Award Συνολικής Ερμηνείας από Καστ1996 Τζουντ (Jude) Σου Μπραϊντχέντ Evening Standard British Film Award Καλύτερης Ηθοποιού Άμλετ (Hamlet) Οφηλία Empire Award  Α' Γυναικείου ΡόλουΥποψηφιότητα Satellite Καλύτερης B Γυναικείας Ερμηνείας 1997 Τιτανικός (Titanic)  Ρόουζ ΝτεΓουίτ Μπουκάτερ Blockbuster Entertainment Award Α' Γυναικείου ΡόλουAudience Award Α' Γυναικείου ΡόλουEmpire Award  Α' Γυναικείου ΡόλουGolden Camera Award Α' Γυναικείου ΡόλουΥποψηφιότητα Όσκαρ Α' Γυναικείου ΡόλουΥποψηφιότητα Χρυσή Σφαίρα Α' Γυναικείου Ρόλου - ΔράμαΥποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό ΡόλοΥποψηφιότητα Screen Actors Guild Award Συνολικής Ερμηνείας από ΚαστΥποψηφιότητα European Film Award  Α' Γυναικείου ΡόλουΥποψηφιότητα London Critics Circle Film Award Εξέχουσας Ηθοποιού της ΧρονιάςΥποψηφιότητα Βραβείο MTV Movie Καλύτερου ΦιλιούΥποψηφιότητα Βραβείο MTV Movie Καλύτερου DuoΥποψηφιότητα Βραβείο MTV Movie Καλύτερης ΕρμηνείαςΥποψηφιότητα Satellite Καλύτερης ΕρμηνείαςΥποψηφιότητα Online Film Critics Society Award Καλύτερης Ερμηνείας 1998 Ο Έρωτας Ταξιδεύει στο Μαρόκο (Hideous Kinky) Τζούλια1999 Faeries Μπρίτζιντ φωνή Ιερός Καπνός! (Holy Smoke!) Ρουθ Μπάρον Διεθνές Φεστιβάλ Κινηματογράφου Βενετίας Βραβείο Elvira NotariNational Society of Film Critics Award Καλύτερης Ηθοποιού 2000 Quills, Η Πένα της Αμαρτίας (Quills) Μάντελιν "Μάντι" ΛεΚλερκ Evening Standard British Film Award Καλύτερης ΗθοποιούΥποψηφιότητα Screen Actors Guild Award Καλύτερης Γυναικείας Ερμηνείας σε Δευτεραγωνιστικό ΡόλοΥποψηφιότητα Blockbuster Entertainment Award Α' Γυναικείου ΡόλουΥποψηφιότητα Empire Award  Α' Γυναικείου ΡόλουΥποψηφιότητα Las Vegas Film Critics Society Award Καλύτερης Γυναικείας Ερμηνείας σε Δευτεραγωνιστικό ΡόλοΥποψηφιότητα London Critics Circle Film Award Εξέχουσας Ηθοποιού της ΧρονιάςΥποψηφιότητα Satellite Καλύτερης B Γυναικείας Ερμηνείας2001 Κωδικός: Enigma (Enigma) Έστερ Γουάλας Empire Award Α' Γυναικείου ΡόλουEvening Standard British Film Award Καλύτερης ΗθοποιούΥποψηφιότητα British Independent Film Award Καλύτερης Ηθοποιού Χριστουγεννιάτικα Κάλαντα (Christmas Carol: The Movie) Μπελ φωνή Iris Άιρις Μέρντοκ Audience Award Καλύτερης ΗθοποιούEvening Standard British Film Award Καλύτερης ΗθοποιούLos Angeles Film Critics Association Award Β' Γυναικείου ΡόλουΥποψηφιότητα Όσκαρ Β' Γυναικείου ΡόλουΥποψηφιότητα Χρυσή Σφαίρα Β' Γυναικείου ΡόλουΥποψηφιότητα BAFTA Καλύτερης Ηθοποιού σε Δευτεραγωνιστικό ΡόλοΥποψηφιότητα Satellite Καλύτερης B Γυναικείας Ερμηνείας 2003 Η Ζωή του Ντέιβιντ Γκέιλ (The Life of David Gale) Μπίτσι Μπλουμ2004 Η Αιώνια Λιακάδα Ενός Καθαρού Μυαλού (Eternal Sunshine of the Spotless Mind) Κλεμεντίν Κρουζίνσκι Dallas-Fort Worth Film Critics Association Award Α' Γυναικείου ΡόλουEmpire Award Α' Γυναικείου ΡόλουLas Vegas Film Critics Society Award Καλύτερης Γυναικείας ΕρμηνείαςLondon Critics Circle Film Award Εξέχουσας Ηθοποιού της ΧρονιάςOnline Film Critics Society Award Καλύτερης ΕρμηνείαςSanta Barbara International Film Festival Καλύτερης Γυναικείας ΕρμηνείαςΥποψηφιότητα Όσκαρ Α' Γυναικείου ΡόλουΥποψηφιότητα - Χρυσή Σφαίρα Α' Γυναικείου Ρόλου - Κωμωδία/ΜιούζικαλΥποψηφιότητα BAFTA Καλύτερης Ηθοποιού σε Πρωταγωνιστικό ΡόλοΥποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό ΡόλοΥποψηφιότητα Saturn Award Καλύτερης Γυναικείας ΕρμηνείαςΥποψηφιότητα Broadcast Film Critics Association Καλύτερης ΗθοποιούΥποψηφιότητα Washington DC Area Film Critics Association Award Καλύτερης ΗθοποιούΥποψηφιότητα Satellite Καλύτερης Ερμηνείας - Κωμωδία/ΜιούζικαλΥποψηφιότητα People's Choice Αγαπημένης Χημείας στην Οθόνη Ψάχνοντας τη Χώρα του Ποτέ (Finding Neverland) Σίλβια Λουέλιν Ντέιβις Las Vegas Film Critics Society Award Καλύτερης Γυναικείας ΕρμηνείαςSanta Barbara International Film Festival Καλύτερης Γυναικείας ΕρμηνείαςΥποψηφιότητα BAFTA Καλύτερης Ηθοποιού σε Πρωταγωνιστικό ΡόλοΥποψηφιότητα Screen Actors Guild Award Συνολικής Ερμηνείας από ΚαστΥποψηφιότητα Broadcast Film Critics Association Καλύτερης ΗθοποιούΥποψηφιότητα Βραβείο Teen Choice Καλύτερης ΗθοποιούΥποψηφιότητα People's Choice Αγαπημένης Χημείας στην Οθόνη 2005 Απιστίες & Τσιγάρα (Romance & Cigarettes) Τούλα2006 Όλοι οι Άνθρωποι του Βασιλιά (All the King's Men) Αν Στάντον Κρυφές επιθυμίες (Little Children) Σάρα Πιρς BAFTA Βρετανού Καλλιτέχνη της ΧρονιάςΥποψηφιότητα Όσκαρ Α' Γυναικείου ΡόλουΥποψηφιότητα Χρυσή Σφαίρα Α' Γυναικείου Ρόλου - ΔράμαΥποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό ΡόλοΥποψηφιότητα - BAFTA Καλύτερης Ηθοποιού σε Πρωταγωνιστικό ΡόλοΥποψηφιότητα Broadcast Film Critics Association Καλύτερης ΗθοποιούΥποψηφιότητα Chicago Film Critics Association Award Καλύτερης ΗθοποιούΥποψηφιότητα Dallas-Fort Worth Film Critics Association Award Α' Γυναικείου ΡόλουΥποψηφιότητα Empire Award Α' Γυναικείου ΡόλουΥποψηφιότητα London Critics Circle Film Award Εξέχουσας Ηθοποιού της ΧρονιάςΥποψηφιότητα Vancouver Film Critics Circle Award Α' Γυναικείου ΡόλουΥποψηφιότητα Satellite Καλύτερης Ερμηνείας- ΔράμαΥποψηφιότητα Online Film Critics Society Award Καλύτερης Ερμηνείας Ποντικούπολη (Flushed Away) Ρίτα φωνή The Holiday Άιρις Σίμπκινς Irish Film and Television Award Καλύτερης Διεθνούς Ηθοποιού Deep Sea 3D Αφηγήτρια 2008 The Fox and the Child Αφηγήτρια  Σφραγισμένα χείλη (The Reader) Χάνα Σμιτζ Όσκαρ Α' Γυναικείου ΡόλουΧρυσή Σφαίρα Β' Γυναικείου ΡόλουScreen Actors Guild Award Καλύτερης Γυναικείας Ερμηνείας σε Δευτεραγωνιστικό ΡόλοBAFTA Καλύτερης Ηθοποιού σε Πρωταγωνιστικό ΡόλοBambi Prize Καλύτερης ΗθοποιούBroadcast Film Critics Association Award Β' Γυναικείου ΡόλουChicago Film Critics Association Award Β' Γυναικείου ΡόλουEuropean Film Award Καλύτερης ΗθοποιούLas Vegas Film Critics Society Award Καλύτερης Γυναικείας ΕρμηνείαςLondon Critics Circle Film Award Εξέχουσας Ηθοποιού της ΧρονιάςVancouver Film Critics Circle Award Α' Γυναικείου ΡόλουSan Diego Film Critics Society Award Α' Γυναικείου ΡόλουSoutheastern Film Critics Association Award Καλύτερης ΗθοποιούΥποψηφιότητα Evening Standard British Film Award Καλύτερης ΗθοποιούΥποψηφιότητα Βραβείο MTV Movie Καλύτερης ΕρμηνείαςΥποψηφιότητα Satellite Καλύτερης Ερμηνείας - ΔράμαΥποψηφιότητα Online Film Critics Society Award Καλύτερης Ερμηνείας Β' Γυναικείου ΡόλουΥποψηφιότητα Sannio FilmFest Award Καλύτερης ΕρμηνείαςSanta Barbara International Film Festival Award Montecito Award Ο δρόμος της επανάστασης (Revolutionary Road) Έιπριλ Γουίλερ Χρυσή Σφαίρα Α' Γυναικείου Ρόλου - ΔράμαLas Vegas Film Critics Society Award Καλύτερης Γυναικείας ΕρμηνείαςLondon Critics Circle Film Award Εξέχουσας Ηθοποιού της ΧρονιάςVancouver Film Critics Circle Award Α' Γυναικείου ΡόλουNew York Film Critics Circle Award Α' Γυναικείου ΡόλουPalm Springs International Film Festival  Καλύτερου Υποκριτικού ΣυνόλουΥποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό ΡόλοΥποψηφιότητα BAFTA Καλύτερης Ηθοποιού σε Πρωταγωνιστικό ΡόλοΥποψηφιότητα Dallas-Fort Worth Film Critics Association Award Α' Γυναικείου ΡόλουΥποψηφιότητα Evening Standard British Film Award Καλύτερης ΗθοποιούΥποψηφιότητα Online Film Critics Society Award Καλύτερης Ερμηνείας2011 Contagion Δόκτωρ Έριν ΜίαρςΥποψηφιότητα Phoenix Film Critics Society Award Καλύτερου Υποκριτικού Συνόλου
Υποψηφιότητα Georgia Film Critics Association Award Καλύτερου Υποκριτικού Συνόλου Ο Θεός της Σφαγής (Carnage) Νάνσι Κόουαν Boston Society of Film Critics Award Καλύτερου Υποκριτικού ΣυνόλουΥποψηφιότητα Χρυσή Σφαίρα Α' Γυναικείου Ρόλου - Κωμωδία/ΜιούζικαλΥποψηφιότητα European Film Award Καλύτερης ΗθοποιούΥποψηφιότητα Satellite Καλύτερης B Γυναικείας ΕρμηνείαςΥποψηφιότητα Rembrandt Award Καλύτερης Διεθνούς Ηθοποιού( Beste Buitenlandse Actrice)2013 Movie 43 Μπεθ  Οι Τελευταίες Μέρες του Καλοκαιριού (Labor Day) Αντέλ Γουίλερ Υποψηφιότητα Χρυσή Σφαίρα Α' Γυναικείου Ρόλου - Δράμα2014 Η Τριλογίας της Απόκλισης: Οι Διαφορετικοί (Divergent) Τζανίν Μάθιους A Little Chaos Σαμπίν Ντε Μπάρα2015 NAYA: Legend of the Golden Dolphin Αφηγήτρια The Dressmaker Μιρτλ "Τίλι" Ντάνατζ Steve Jobs Τζοάνα ΧόφμανΧρυσή Σφαίρα Β' Γυναικείου Ρόλου 

BAFTA Καλύτερης Ηθοποιού σε Δευτεραγωνιστικό Ρόλο Insurgent Τζανίν Μάθιους Triple Nine Ιρίνα Βλασλόβ

 Βιβλιογραφία 
 Listen To the Storyteller (2000) Grammy Award: Best Spoken Word Album for Children

 Δισκογραφία 
 What if (2001) #6 UK Charts 

Παραπομπές

 Εξωτερικοί σύνδεσμοι 
 Η Κέιτ Γουίνσλετ στo TV.com 

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένοι με Grammy
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου